CELEX: 32020R0578
Language: da
Date: 2020-02-21 00:00:00
Title: Kommissionens delegerede forordning (EU) 2020/578 af 21. februar 2020 om ændring af Europa-Parlamentets og Rådets forordning (EU) 2018/196 om indførelse af tillægstold på importen af visse produkter med oprindelse i Amerikas Forenede Stater

28.4.2020   
               
               
                  DA
               
               
                  Den Europæiske Unions Tidende
               
               
                  L 133/1
               
            
         KOMMISSIONENS DELEGEREDE FORORDNING (EU) 2020/578
         af 21. februar 2020
         om ændring af Europa-Parlamentets og Rådets forordning (EU) 2018/196 om indførelse af tillægstold på importen af visse produkter med oprindelse i Amerikas Forenede Stater
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/196 af 7. februar 2018 om indførelse af tillægstold på importen af visse produkter med oprindelse i Amerikas Forenede Stater (1), særlig artikel 3, stk. 3, og
         ud fra følgende betragtninger:
         
                     (1)
                  
                  
                     Eftersom USA undlod at bringe loven Continued Dumping and Subsidy Offset Act (CDSOA) i overensstemmelse med sine forpligtelser i henhold til WTO-aftalerne, blev der ved forordning (EU) 2018/196 oprindeligt indført en tillægstold i form af en værditold på 4,3 % på importen af visse produkter med oprindelse i Amerikas Forenede Stater. I overensstemmelse med WTO's tilladelse til at suspendere anvendelsen af indrømmelser over for USA skal Kommissionen afpasse suspensionsniveauet årligt efter niveauet for den annullation eller forringelse, som CDSOA havde forårsaget for Den Europæiske Union på det pågældende tidspunkt. I 2019 blev suspensionsniveauet justeret til en tillægstold i form af en værditold på 0,001 %, og forordning (EU) 2018/196 blev ændret i overensstemmelse hermed.
                  
               
                     (2)
                  
                  
                     CDSOA-udbetalingerne for det seneste år, for hvilket der foreligger data, vedrører fordelingen af antidumping- og udligningstold, som er opkrævet i regnskabsåret 2019 (1. oktober 2018-30. september 2019). På grundlag af data offentliggjort af United States' Customs and Border Protection og i medfør af artikel 3, stk. 1, litra a), i forordning (EU) 2018/196 er niveauet for annullation eller forringelse forårsaget for Unionen blevet beregnet til 25 506,30 USD.
                  
               
                     (3)
                  
                  
                     Niveauet for annullation eller forringelse og dermed suspension er steget i forhold til niveauet i 2019. Imidlertid kan suspensionsniveauet ikke afpasses efter niveauet for annullation eller forringelse i overensstemmelse med artikel 3, stk. 1, litra c), ved at tilføje produkter til listen i bilag I til forordning (EU) 2018/196, da alle produkter fra listen i bilag II til forordning (EU) 2018/196 allerede er blevet tilføjet til bilag I. Derfor bør Kommissionen bevare listen over produkter i bilag I i uændret form og ændre satsen for tillægstolden for at afpasse suspensionsniveauet efter niveauet for annullation eller forringelse, jf. forordningens artikel 3, stk. 1, litra e). De fire produkter, der er anført i bilag I, bør derfor beholdes på listen, og satsen for tillægsimporttolden bør ændres til 0,012 %.
                  
               
                     (4)
                  
                  
                     Virkningerne af tillægsimporttolden i form af en værditold på 0,012 % på importen fra USA af produkterne i bilag I repræsenterer i et år en handelsværdi på ikke over 25 506,30 USD.
                  
               
                     (5)
                  
                  
                     For at undgå forsinkelse i anvendelsen af den ændrede sats for tillægsimporttolden bør denne forordning træde i kraft på dagen for offentliggørelsen.
                  
               
                     (6)
                  
                  
                     Forordning (EU) 2018/196 bør derfor ændres —
                  
               VEDTAGET DENNE FORORDNING:
         
            Artikel 1
            Artikel 2 i forordning (EU) 2018/196 affattes således:
            
               
                  »Artikel 2
                  
                  Produkter med oprindelse i USA, som er anført i bilag I til denne forordning, pålægges en værditold på 0,012 % i tillæg til den gældende told i henhold til Europa-Parlamentets og Rådets forordning (EU) nr. 952/2013 (*1).
               
            
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
            Den anvendes fra den 1. maj 2020.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. februar 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 44 af 16.2.2018, s. 1.
      
      
         
            BILAG
            
               
                  »BILAG I
                  Produkter, der er omfattet af tillægsimporttold, identificeres ved den ottecifrede KN-kode. Beskrivelsen af produkter, som tariferes under disse koder, findes i bilag I til Rådets forordning (EØF) nr. 2658/87 (1).
                  0710 40 00
                  ex  90031900»stel og indfatninger af uædle metaller«
                  8705 10 00
                  6204 62 31
               
            «
               (1)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).